***Pozvánka na prijímacie skúšky***

Riaditeľka Katolíckeho gymnázia Štefana Moysesa v Banskej Bystrici

**pozýva**

prihlásených uchádzačov

na prijímaciu skúšku do 1. ročníka (Prímy) **8. – ročného štúdia,** ktorá sa uskutoční dňa:

**10. mája 2016 od 8:30 hod.**

na prijímaciu skúšku do 1. ročníka **4. – ročného štúdia**, ktorá sa uskutoční dňa:

**10. mája 2016 od 9:00 hod. a 12. mája 2016 od 9:00 hod.**

(podľa termínu uvedeného na prihláške Vášho dieťaťa)

Žiak sa dostaví do školy najneskôr 10 min. pred začiatkom konania skúšky.

Prinesie si so sebou:

písacie potreby a pomôcky na rysovanie - pravítko s ryskou, ceruzku, kružidlo.

**Prijímacia skúška 8. – ročného štúdia** sa skladá z predmetov: slovenský jazyk a literatúra a matematika v rozsahu učebnej látky základnej školy a z psychologických testov. Skúšky budú mať písomnú formu.

Na psychologické testy je určených *60 minút* a na každý predmet je určený časový limit *30 minút*.

**Prijímacia skúška 4. – ročného štúdia** sa skladá z predmetov: slovenský jazyk a literatúra a matematika v rozsahu učebnej látky základnej školy. Skúšky budú mať písomnú formu. Na každý predmet je určený časový limit max. *60 minút.*

V prípade, že žiak sa pre osobitne závažné dôvody, najmä zdravotné, nemôže dostaviť na prijímacie skúšky, predloží jeho zákonný zástupca riaditeľke školy žiadosť o povolenie vykonať skúšku v náhradnom termíne, doloženú potvrdením (lekárske potvrdenie nesmie byť staršie ako 4 dni). Žiadosť spolu s potvrdením treba predložiť najneskôr v deň konania prijímacích skúšok do 8,30 hod.

Žiakom boli pridelené kódy pre prijímacie skúšky.

Pod týmito kódmi budú aj uvedení vo výsledkovej listine prijímacích skúšok a to v súlade so zákonom o osobných údajoch.

**Výsledky budú zverejnené 13. mája 2016 na** [**www.kgsm.sk**](http://www.kgsm.sk) **po 14:00 hod**.

V liste, ktorý dostanete, môže byť **priložený dotazník, *ktorý môže vyplniť a potvrdiť len kňaz vo Vašej farnosti, prípadne iný kňaz*, ktorý Vaše dieťa dobre pozná.**

**Dotazník prosíme odovzdať najneskôr v deň konania prijímacej skúšky** na vrátnici školy do 8,30 hod.

Ak ste už vyplnený a potvrdený dotazník poslali spolu s prihláškou Vy, alebo Vaša základná škola, považujte, prosíme, túto informáciu za bezpredmetnú.

**Prijatí uchádzači na 8 ročné gymnázium budú mať deň zápisu v utorok a v stredu 17. a 18. mája 2016 od 8:00 hod. do 12:45 hod. a od 13:30 hod. do 14:30 hod.**

**Prijatí uchádzači na 4 ročné gymnázium budú mať deň zápisu v utorok a v stredu 24. a 25. mája 2016 od 8:00 hod. do 12:45 hod. a od 13:30 hod. do 14:30 hod.**

**Uchádzači, ktorí boli prijatí bez prijímacích pohovorov budú pozvaní na zápis listom.**